Ego Galterus, Dei gratia Lingonensis episcopus, tam futuris quam presentibus ecclesie filiis scripto manifestum facio, quod Guilencus, dominus de Sancto Sequano, et fratres ejus, Gerardus videlicet et Humbertus, dederunt Sancte Marie de Theoloco et fratribus ibidem Deo servientibus quicquid habebant et quicquid ad eos pertinebat in potestate de Borberem, excepto quod in nemore, quod vulgo dicitur Boys Vorz, videlicet Volort, novalia non facient, neque compos, neque quercus, neque fagos fructiferas dabunt vel vendent absque licentia eorum vel ministrorum ipsorum. Et sciendum quod in quarta parte predicti nemoris quam proprie possidebant prefati milites jus antiquum sibi retinuerunt, excepto quod Theolocensibus fratribus, sicut supra dictum est dederunt. Testes Guilenchi et Girardi fuerunt: Wido, abbas Besue, Martinus, monachus ejusdem ecclesie, Milo, miles de Fosiaco. — Testes Humberti fuerunt fratres ejus, Guilencus et Gerardus, Reinaldus Urtica, Guido, miles de Ysoma. Uxor etiam Guilenchi, Ducissa nomine, hoc idem donum concessit. Testes ejus fuerunt Guillelmus, patruus domni Guillenchi, et Girardus frater ipsius et Gudo de Yzoma. Item scripto manifestum facio quod dominus Guillenchus de Sancto Sequano in presentia mea recognovit elemosinam quam pater ejus et mater et ipse etiam et fratres ejus, Girardus videlicet et Humbertus, alia vice sicut in scriptis Theolocensium legi, ejusdem ecclesie dederant, in manu mea posuit quicquid videlicet in territorio Theoloci varii et masnili citra rivum et ultra, seu in campis, sive in pratis, sive in decimis vel in aliis redditibus hereditario jure possidebat, laudante etiam et donum faciente uxore sua, nomine Ducissa. Hujus rei testes fuerunt: Guido, abbas Besue, Gerardus, archidiaconus de Monte salionio, Gerardus, archidiaconus de Monte Salionio; Pontius, prior Besue. Testes uxoris Guilenchi sunt: Guillelmus, miles, de Sancto Sequano, Guido de Couulenz, monachus Theoloci, Reinaldus, miles, de Osilleio. Humbertus, dominus Fontisventis, et Theodericus frater ejus, laudantibus matre ipsorum et uxore ejusdem Humberti, quarum utraque Clementia vocatur, dederunt in elemosinam Deo et sancte Marie de Theoloco, pro animabus suis, et precipue pro anima patris sui Girardi, hominem suum, Amicum nomine, cum omni tenemento suo, atque pasturas in finagio de Fontanis, vices quoque et exitus viarum, animalibus predicte domus per totam terram suam, ita scilicet ut, si dampnum alicui intulerint, solo capitali absque alia exactione restituent. Querelam etiam atque calumpniam quam adversus eamdem domum habebant vel clamabant supranominati Humbertus et Theodericus, eisdem quibus supra laudantibus, in perpetuum ipsi domui remiserunt in potestate videlicet de Borberim. Horum omnium testes sunt: Petrus, abbas Besue, decani Theodericus de Toornai et Hugo de Pressignei. Sed et hoc nichilominus commendandum quod tante mentis devotione et tanta liberalitate sepe jam dicti Humbertus atque Theodoricus, eisdem quibus supra laudantibus, predictum Amicum domui de Theoloco dederunt ut quicquid in ipsis est liberum et ab omni exactione absolutum eum traderent, nec de cetero vel ipsi agendi eum in aliquo, vel exigendi aliquid ab eo habeant potestatem, testes qui supra.